OzLabs/hebrew-wiki-articles huggingface dataset:
יחסי מצרים – סן מרינו

יחסי מצרים–סן מרינו הם היחסים הדיפלומטיים שבין רפובליקת מצרים הערבית לבין הרפובליקה המרוממת של סן מרינו.

== הסכמים דיפלומטיים ==
בין המדינות נחתמו שלושה הסכמים דיפלומטיים:

* הסכם בדבר כינון היחסים הקונסולריים הרשמיים בין המדינות - 29 בספטמבר 1977
* הסכם בדבר כינון היחסים הדיפלומטיים בין המדינות - 16 ביוני 1989
* הסכם בדבר התרבות - 2 בפברואר 1994

== יחסים כלכליים ==

* בשנת 2016, שווי הסחורה שיוצאה מסן מרינו למצרים הגיעה לסך 1.29 אלף דולר אמריקאי והיא כללה חוטים מבודדים וגמישי מתכת. באותה שנה, שווי הסחורה שיוצאה ממצרים לסן מרינו הגיעה לסך 291 אלף דולר אמריקאי והיא כללה גיליונות פלסטיק.
* בשנת 2015, שווי הסחורה שיוצאה מסן מרינו למצרים הגיעה לסך 2.63 אלף דולר אמריקאי והיא כללה חוטים מבודדים. באותה שנה מצרים לא ייצאה אף סחורה לסן מרינו.

== ייצוג ==

* מצרים אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את מצרים נמצאת ברומא, בירת איטליה.
* סן מרינו מיוצגת במצרים על ידי שגרירות שהיא מחזיקה בקהיר, בירת מצרים.

== הערות שוליים ==
יחסי מקסיקו – סן מרינו

יחסי מקסיקו–סן מרינו הם היחסים הדיפלומטיים שבין המדינות המקסיקניות המאוחדות לבין הרפובליקה המרוממת של סן מרינו.

== הסכמים דיפלומטיים ==
בין המדינות נחתמו שני הסכמים דיפלומטיים:

* הסכם בדבר כינון היחסים הקונסולריים הרשמיים בין המדינות - 17 בינואר 1977
* הסכם בדבר כינון היחסים הדיפלומטיים הרשמיים בין המדינות - 22 במאי 2007

== יחסים כלכליים ==

* בשנת 2016, שווי הסחורה שיוצאה מסן מרינו למקסיקו הגיעה לסך 1.85 מיליון דולר אמריקאי והיא כללה מכונות כביסה, חוטי נחושת, מוצרי ניקיון ועוד. באותה שנה, מקסיקו לא ייצאה לסן מרינו אף סחורה.
* בשנת 2016, שווי הסחורה שיוצאה מסן מרינו למקסיקו הגיעה לסך 1.89 מיליון דולר אמריקאי והיא כללה מחשבים, מכונות שטיפה, חוטי נחושת, מוצרי ניקיון ועוד. באותה שנה, שווי הסחורה שיוצאה ממקסיקו לסן מרינו הגיעה לסך 63 אלף דולר אמריקאי והיא כללה דגנים ולתת.

== ייצוג ==

* מקסיקו מיוצגת בסן מרינו על ידי קונסוליה כללית שהיא מחזיקה בסן מרינו, בירת סן מרינו. ועל ידי שגרירות שנמצאת ברומא, בירת איטליה.
* סן מרינו אינה מיוצגת במקסיקו, הן בדרג השגרירות והן בדרג הקונסולרי.

== הערות שוליים ==
יחסי מלטה – סן מרינו

יחסי מלטה-סן מרינו הם היחסים הדיפלומטיים שבין רפובליקת מלטה לבין הרפובליקה המרוממת של סן מרינו.

== הסכמים דיפלומטיים ==
בין המדינות נחתמו חמישה הסכמים דיפלומטיים:

* הסכם בדבר כינון היחסים הקונסולריים הרשמיים בין המדינות - 17 בדצמבר 1981
* הסכם בדבר כינון היחסים הדיפלומטיים בין המדינות - 17 ביולי 1995
* הסכם בדבר מניעת כפל מס - 13 במאי 2005
* חידוש ההסכם בדבר מניעת כפל מס - 10 בספטמבר 2009
* הסכם בדבר שיתוף הפעולה הבריאותי - 28 באפריל 2016

== יחסים כלכליים ==

* בשנת 2016, שווי הסחורה שיוצאה מסן מרינו למלטה הגיעה לסך 639 אלף דולר אמריקאי והיא כללה מוצרי שיער, אבקת קקאו, מים בטעמים, רהיטים, נייר טואלט ועוד. באותה שנה, שווי הסחורה שיוצאה ממלטה לסן מרינו הגיעה לסך 10.7 אלף דולר אמריקאי והיא כללה ציוד בחינה.
* בשנת 2014, שווי הסחורה שיוצאה מסן מרינו למלטה הגיעה לסך 158 אלף דולר אמריקאי והיא כללה בגדים לנשים, אבקת קקאו, פסנתרים, מכונות כביסה ועוד. באותה שנה, מלטה לא ייצאה אף סחורה לסן מרינו.

== ייצוג ==

* סן מרינו מיוצגת במלטה על ידי קונסוליה כללית בולטה, בירת מלטה.
* מלטה מיוצגת בסן מרינו על ידי קונסולית כבוד בסן מרינו, בירת סן מרינו.

== הערות שוליים ==
יחסי אוקראינה – סן מרינו

יחסי אוקראינה–סן מרינו הם היחסים הדיפלומטיים שבין אוקראינה לבין הרפובליקה המרוממת של סן מרינו.

== הסכמים דיפלומטיים ==
בין המדינות נחתמו ארבעה הסכמים דיפלומטיים:

* הסכם בדבר כינון היחסים הדיפלומטיים בין המדינות - 24 במרץ 1995
* הסכם בדבר שיתוף פעולה כלכלי - 25 ביוני 2004
* הסכם בדבר קידום והגנה על השקעות - 13 בינואר 2006
* הסכם בדבר שיתוף הפעולה בתרבות - 20 בדצמבר 2012

== יחסים כלכליים ==

* בשנת 2015, שווי הסחורה שיוצאה מסן מרינו לאוקראינה הגיעה לסך 445 אלף דולר אמריקאי והיא כללה מכונות שטיפה, רהיטים ועוד. באותה שנה, שווי הסחורה שיוצאה מאוקראינה לסן מרינו הגיעה לסך 3.64 מיליון דולר אמריקאי והיא כללה צינורות ברזל, אגוזים, ירקות, זרעים ועוד.
* בשנת 2014, שווי הסחורה שיוצאה מסן מרינו לאוקראינה הגיעה לסך 906 אלף דולר אמריקאי והיא כללה מכונות שטיפה, כביסה ועוד. באותה שנה, שווי הסחורה שיוצאה מאוקראינה לסן מרינו הגיעה לסך 2.68 מיליון דולר אמריקאי והיא כללה זרעים, צינורות ברזל ועוד.

== ייצוג ==

* אוקראינה מיוצגת בסן מרינו על ידי קונסוליה כללית שהיא מחזיקה בסן מרינו, בירת סן מרינו. בנוסף, אוקראינה מחזיקה קונסוליה הכללית שנמצאת במילאנו.
* סן מרינו אינה מיוצגת באוקראינה, הן בדרג השגרירות והן בדרג הקונסולרי.

==קישורים חיצוניים==

== הערות שוליים ==
יחסי בלארוס – סן מרינו

יחסי בלארוס-סן מרינו הם היחסים הדיפלומטיים שבין בלארוס לבין הרפובליקה המרוממת של סן מרינו.

== הסכמים דיפלומטיים ==
בין המדינות נחתמו שלושה הסכמים דיפלומטיים:
* הסכם בדבר כינון היחסים הקונסולריים הרשמיים בין המדינות - 14 בפברואר 1977
* הסכם בדבר כינון היחסים הדיפלומטיים בין המדינות - 9 בפברואר 2009

== ייצוג ==
* בלארוס מיוצגת בסן מרינו על ידי שגרירות שהיא מחזיקה בפלסינו.
* סן מרינו אינה מיוצגת בבלארוס, הן בדרג השגרירות והן בדרג הקונסולרי.

==קישורים חיצוניים==

== הערות שוליים ==
טאקר (מתאבק בריטי)

פול גלאגר (באנגלית: Paul Gallagher; נולד ב-5 באפריל 1990) הוא מתאבק צפון אירי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה טאקר. בנוסף לכך, הוא מופיע במספר ארגונים עצמאיים ברחבי אירופה. בינואר 2017, טאקר נטל חלק בטורניר אליפות בריטניה.

==קריירת היאבקות מקצועית==
===ארגונים עצמאיים (2006–היום)===

טאקר החל להתאבק תחת הדרכתו של פרגל דוויט (המוכר יותר תחת שם הבמה פין באלור), וערך את הופעת הבכורה של בארגונים העצמאיים של אירופה בשנת 2006. בארץ המולדת שלו, צפון אירלנד, טאקר מתחרה עבור הארגון Pro Wrestling Ulster, שבו הוא נחשב כאלוף "כתר משולש".

===WWE (2017–2018)===

ב-15 בדצמבר 2016 דווח שטאקר יהיה אחד מ-16 המשתתפים בטורניר אליפות בריטניה, שנמשך יומיים אשר קבע את זהות אלוף בריטניה הראשון של ה-WWE (הטורניר נערך בתאריכים 14 ו-15 בינואר 2017). טאקר פגש את טיילר בייט בקרב המרכזי של הערב הראשון, הפסיד לבייט והודח כבר בסיבוב הראשון של הטורניר. ב-18 במאי 2018, ה-WWE פרסמו בערוץ היוטיוב שלהם את שמות המשתתפים בטורניר אליפות בריטניה השני ונודע שטאקר יהיה אחד מאותם 16 משתתפים בטורניר. בסיבוב הראשון במסגרת טורניר אליפות בריטניה, טאקר הודח על ידי ג'ו קופי הסקוטי. ב-24 באוקטובר, טאקר נוצח על ידי אשטון סמית' בפרק השני של התוכנית NXT UK. ב-5 בדצמבר, טאקר הפסיד בקרב יחידים לאדי דניס.

==אליפויות והישגים==
* הישגים בארגון ההיאבקות Fight Factory Pro Wrestling
** אליפות ג'וניור במשקל כבד (פעם אחת)

==קישורים חיצוניים==

==הערות שוליים==

קטגוריה:מתאבקי ה-WWE
קטגוריה:מתאבקי ה-NXT
קטגוריה:מתאבקים מקצוענים צפון אירים
קטגוריה:בריטים שנולדו ב-1990
יחסי הולנד – סן מרינו

יחסי הולנד–סן מרינו הם מערכת היחסים המורכבת שבין הולנד לבין הרפובליקה המרוממת של סן מרינו. שתי המדינות לא כוננו מעולם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים ויש יחסים כלכליים בין המדינות ושיתוף פעולה במגוון תחומים.

== הסכמים דיפלומטיים ==
בין המדינות נחתמו ארבעה הסכמים דיפלומטיים:

* אמנה בדבר הסגרת פושעים - 7 בנובמבר 1902
* חילופי מכתבים בדבר הדואר - 24 במרץ 1966
* הסכם בדבר החלפת שטרות - 12 ביוני 1969
* הסכם בדבר החלפת מידע בנוגע למס - 27 בינואר 2010

== ייצוג ==

* סן מרינו אינה מיוצגת בהולנד, הן בדרג השגרירות והן בדרג הקונסולרי. השגרירות המייצגת את סן מרינו נמצאת בצרפת.
* הולנד אינה מיוצגת בסן מרינו, הן בדרג השגרירות והן בדרג הקונסולרי.

== הערות שוליים ==
TV6 (פולין)

TV6 הוא ערוץ טלוויזיה פולני שנמצא בבעלות Polskie Media (חברה-בת של קבוצת Polsat). הערוץ הושק ב-30 במאי 2011, וב-10 במאי 2017 החל לשדר גם ב-HD.

== היסטוריה ==
=== 2011-2013 ===
הערוץ החל את שידוריו ב-30 במאי 2011 בשעה 17:00. הערוץ שידר תוכניות דוגמת גרסה מקומית של התוכנית "מי רוצה להיות מיליונר?", "האח הגדול" ועוד.

עד 31 ביולי 2011 שידר הערוץ בין השעות 12:30 עד 1:00 בלילה.

=== 2013-הווה ===
מחודש אוגוסט 2013 משדר הערוץ 24 שעות ביממה.

ב-30 במרץ 2013 השיק הערוץ אריזה גרפית חדשה. בשנת 2014 החל הערוץ להשתמש בסיסמה "יש לך בחירה".
סמל גרסת ה-HD של שידורי הערוץ

== לוח שידורים ==
לוח השידורים של הערוץ כולל תוכניות בידור, תוכניות מציאות ושעשועונים שהופקו בגרסה מקומית וזכו לפופולריות. כמו כן משדר הערוץ תוכניות אנימציה לילדים, תוכניות בנושאי ספורט, מוזיקה וקומדיות מצבים.

==קישורים חיצוניים==

* 

== הערות שוליים ==

קטגוריה:ערוצי טלוויזיה
קטגוריה:פולין: טלוויזיה
ללא כותרת (מיכאל ארגוב)

"ללא כותרת" (1977) הוא הדפס מאת הצייר הישראלי מיכאל ארגוב.
==תיאור==
הדפס זה הוא אחד מכ-18 הדפסים שיצר ארגוב בסדנת ההדפס ירושלים בין השנים 1980-1975. ארגוב היה אחד מן האמנים הראשונים שהחלו לעבוד בסדנה לאחר פתיחתה. מרבית העבודות שיצר הן מופשטות ועוסקות ביחסי צורה וקומפוזיציה בנוסח של מופשט גאומטרי. באותה עת יצר ארגוב ציורים ששילבו אפקטים תלת-ממדים בעזרת חומרים שונים, כגון קרטון גלי. לשם תרגום אפקטים כאלו למדיום ההדפס, השתמשה הסדנה בטכניקה של תלחיץ.

הדפס זה, שנוצר בשנת 1977, נשלט על ידי תנועה של משטח צבע צהוב בעל עקומה, אליו צמוד פס בצבע ירוק. עם זאת, השימוש בתלחיץ, שיצר פסים בולטים בשני האזורים הלבנים של הפורמט, הופך אותם מחלל נגטיבי לאלמנט בעל משמעות עצמאית ביצירה.

==הערות שוליים==

קטגוריה:סדנת ההדפס ירושלים
קטגוריה:הדפס ישראלי
קטגוריה:הדפסי רשת
קטגוריה:יצירות משנת 1977
יחסי ארגנטינה–יפן

יחסי ארגנטינה–יפן הם יחסי החוץ שבין ארגנטינה ליפן.

==סקירה כללית==
היחסים החלו במהלך המאה ה-19. יחסים אלו הושפעו מאוד מהיות ארגנטינה מדינת הגירה. בשנת 1886 היגר לארגנטינה היפני הראשון. ההסכמים הראשונים בין המדינות נחתמו בפברואר 1898. הסחר הימי בין העמים החל כשנה מאוחר יותר. ארגנטינה סייעה ליפן במלחמת רוסיה–יפן. בשנת 1940 נפתחו שגרירויות בשתי המדינות, אך היחסים הושהו בשנת 1944. ב-27 במרץ 1945 נכנסה ממשלת ארגנטינה למלחמת העולם השנייה לצד בעלות הברית והכריזה מלחמה על האימפריה היפנית. היחסים הדיפלומטיים חזרו להתקיים בשנת 1952 עם חתימת חוזה סן פרנסיסקו. בשנת 1960 נשיא ארגנטינה, ארתורו פרונדיסי, ביקר ביפן. לאחר ביקור זה גדל היקף הסחר בין המדינות. ב-1963 חתמו שתי הממשלות על הסכם להגירה, ב-1967 נחתם הסכם של ידידות, מסחר וניווט, וב-1981 נחתמו הסכמים על שיתוף פעולה טכני וחילופי תרבות.

אקיהיטו, קיסר יפן ביקר בארגנטינה בשנת 1998, ובנו, פומיהיטו, נסיך אקישינו ביקר במדינה בשנת 1998. בשנת 1986 ביקר הנשיא הארגנטינאי ראול אלפונסין ביפן. הנשיא קרלוס מנם עשה זאת שלוש פעמים, בשנים 1990, 1993 ו-1998. בנובמבר 2016, ראש ממשלת יפן, שינזו אבה, ביקר בארגנטינה ופגש את מאוריסיו מאקרי.

כיום יש כ-10,000 ארגנטינאים ממוצא יפני.

== נציגויות דיפלומטיות ==
* ארגנטינה מחזיקה ביפן שגרירות בטוקיו.
* יפן מחזיקה בארגנטינה שגרירות בבואנוס איירס.

==קישורים חיצוניים==
דיקנס (סדרת טלוויזיה)

דיקנס (באנגלית: Dickens) היא סדרת דוקו-דרמה של ה-BBC משנת 2002 על חייו של הסופר האנגלי צ'ארלס דיקנס. את התוכנית מגיש פיטר אקרויד והיא מבוססת על הביוגרפיה שכתב אודות דיקנס. את דמותו של דיקנס מגלם השחקן אנטון לסר. הסדרה כוללת שלושה פרקים באורך שעה. הסדרה יצא על גבי DVD בשם "Uncovering the Real Dickens".

==צוות השחקנים==
* פיטר אקרויד – מגיש
* מרים מרגוליס – קתרין דיקנס
* קנת קרנהאם – ג'ון פורסטר
* ג'פרי פאלמר – ויליאם מייקפיס תאקרי
* הלן מקרורי – קייט דיקנס
* אנטון לסר – צ'ארלס דיקנס
* ג'ק דוונפורט – צ'ארלי דיקנס
* נטשה ליטל – אלן טרנן
* אווריל אליס – פרנסס טרנן
* טימותי וסט – ג'ון דיקנס
* פרונלה סקיילס – אליזבת דיקנס
* לוסי דוונפורט – מרי הוגארת'
* פיליס לוגאן – ג'ורג'ינה הוגארת'
* רובין סואנס – ג'ורג' ריינולדס
* טרוור פיקוק – וילאם בארקר

==קישורים חיצוניים==

==הערות שוליים==

קטגוריה:צ'ארלס דיקנס
קטגוריה:סדרות טלוויזיה בריטיות שעלו לשידור בשנות ה-2000
יחסי גאורגיה – סן מרינו

יחסי גאורגיה–סן מרינו הם היחסים הדיפלומטיים הרשמיים שבין גאורגיה לבין הרפובליקה המרוממת של סן מרינו.

== ייצוג ==
* גאורגיה אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת שלה לסן מרינו היא זו המצויה ברומא, בירת איטליה.
* סן מרינו אינה מיוצגת בגאורגיה בשום דרג, הן בדרג השגרירות והן בדרג הקונסולרי. השגרירות המייצגת שלה לגאורגיה היא זו המצויה בעיר טרני שבאיטליה.

== הסכמים ואמנות ==
* הסכם כינון יחסים דיפלומטיים בין גאורגיה לרפובליקה המרוממת של סן מרינו - 25 במרץ 1993.
* הסכם בין גאורגיה לרפובליקה המרוממת של סן מרינו בנושא חילופי מידע בתחום המיסים הכולל בתוכו אמנה למניעת כפל מס - 28 בספטמבר 2012.
* הסכם בין גאורגיה לרפובליקה המרוממת של סן מרינו בנושא שיתופי פעולה בתחום התיירות. - 8 במרץ 2013.
* הסכם בין גאורגיה לרפובליקה המרוממת של סן מרינו בנושא שיתופי פעולה בתחום התרבות. - 3 ביולי 2014.
* מזכר הבנות בין גאורגיה לרפובליקה המרוממת של סן מרינו בנושא כינון שיתופי פעולה פוליטיים. - 20 בנובמבר 2015.

== הערות שוליים ==
יחסי דנמרק – סן מרינו

יחסי דנמרק-סן מרינו הם היחסים הדיפלומטיים הרשמיים שבין ממלכת דנמרק לבין הרפובליקה המרוממת של סן מרינו.

== ייצוג ==
* דנמרק אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של דנמרק לסן מרינו היא זו שנמצאת ברומא, בירת איטליה.
* סן מרינו אינה מיוצגת בדנמרק, הן בדרג השגרירות והן בדרג הקונסולרי. השגרירות המייצגת של סן מרינו לדנמרק נמצאת בסן מרינו, בירת סן מרינו עצמה.

== הסכמים ואמנות ==
* הסכם בין ממלכת דנמרק לרפובליקה המרוממת של סן מרינו בנושא חילופי מידע בענייני מס. - 12 בינואר 2010

== הערות שוליים ==
יחסי אינדונזיה – סן מרינו

יחסי אינדונזיה–סן מרינו הם היחסים הדיפלומטיים שבין רפובליקת אינדונזיה לבין הרפובליקה המרוממת של סן מרינו.

== הסכמים דיפלומטיים ==
בין המדינות נחתמו שני הסכמים דיפלומטיים:

* הסכם בדבר כינון היחסים הדיפלומטיים בין המדינות - 26 בספטמבר 2011
* הסכם בדבר חילופי מידע בענייני המס - 25 בספטמבר 2013

== יחסים כלכליים ==

* בשנת 2016, שווי הסחורה שיוצאה מסן מרינו לאינדונזיה הגיעה לסך 72.5 אלף דולר אמריקאי והיא כללה חלקי מחשב ועוד. באותה שנה, שווי הסחורה שיוצאה מאינדונזיה לסן מרינו הגיעה לסך 20.2 אלף דולר אמריקאי והיא כללה אלמוגים, צדפים, דגים חיים ועוד.

== ייצוג ==

* סן מרינו מיוצגת באינדונזיה על ידי שגרירות שהיא מחזיקה בג'קרטה.
* אינדונזיה אינה מיוצגת בסן מרינו, הן בדרג השגרירות והן בדרג הקונסולרי. 

== הערות שוליים ==
יחסי הונגריה – סן מרינו

יחסי הונגריה–סן מרינו הם היחסים הדיפלומטיים שבין הונגריה לבין הרפובליקה המרוממת של סן מרינו.

== ייצוג ==

* הונגריה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את הונגריה נמצאת ברומא, בירת איטליה.
* סן מרינו מיוצגת בהונגריה על ידי שגרירות שהיא מחזיקה בסן מרינו, בירת סן מרינו עצמה.

== הסכמים דיפלומטיים ==
בין המדינות נחתמו ארבעה הסכמים דיפלומטיים:

* הסכם בדבר הקמת הקונסוליה כללית - 23 בנובמבר 1976
* הסכם בדבר ביטול דרישות הוויזה - 26 בפברואר 1990
* הסכם בדבר כינון היחסים הדיפלומטיים בין המדינות - 24 במאי 1991
* הסכם בדבר מניעת כפל מס - 15 בספטמבר 2009

== יחסים כלכליים ==

* בשנת 2016, שווי הסחורה שיוצאה מהונגריה לסן מרינו הגיעה לסך 49.2 אלף דולר אמריקאי והיא כללה מי גבינה, מוצרי טקסטיל, לתת ועוד. באותה שנה, שווי הסחורה שיוצאה מסן מרינו להונגריה הגיעה לסך 501 אלף דולר אמריקאי והיא כללה מכונות שטיפה, שסתומים ועוד.

== הערות שוליים ==
אוולין מקהייל

אוולין פרנסיס מקהייל (באנגלית: Evelyn Francis McHale; 20 בספטמבר 1923 - 1 במאי 1947) הייתה מנהלת חשבונות אמריקאית, שהתאבדה בקפיצה מהקומה ה-86 של בניין האמפייר סטייט ב-1 במאי 1947.

תמונה שצולמה ארבע דקות לאחר מותה, על ידי סטודנט לצילום, רוברט ויילס (Robert Wiles), הפכה לתמונת התאבדות איקונית, המכונה "ההתאבדות היפה ביותר".

==חייה==
אוולין מקהייל נולדה בברקלי, שבקליפורניה, והיא אחת מתשעת ילדיהם של הלן ווינסנט מקהייל. אביה, ווינסנט, היה מבקר בנקים ועבר לוושינגטון די. סי. ב-1930. מאוחר יותר התגרשו הוריה ווינסנט קיבל משמורת על כל הילדים ועבר לטוקאהו, שבניו יורק.

לאחר שסיימה את בית הספר התיכון הצטרפה אוולין לחיל הנשים של צבא ארצות הברית והוצבה בג'פרסון סיטי, מיזורי.

מאוחר יותר עברה לבלדווין, ניו יורק, ועבדה כמנהלת חשבונות בחברת "Kitab Engraving" ברחוב פרל במנהטן, שם פגשה את בארי רודס, סטודנט ששוחרר מחיל האוויר של ארצות הברית, והתארסה לו.

=== מותה ===
ב-30 באפריל 1947, מקהייל נסעה ברכבת מניו יורק לאיסטון, פנסילבניה כדי לבקר את רודס. למחרת, אחרי שעזבה את דירתו של רודס, חזרה לעיר ניו יורק והגיעה לבניין האמפייר סטייט, שם קפצה מהמצפה בקומה 86, ונחתה על גבי מכונית חונה. על פי הדיווחים, מאבטח עמד כ-3 מטרים ממנה רגע לפני שקפצה.

רודס לא הבחין בשום אינדיקציה להתאבדות לפני שמקהייל עזבה. הבלש פרנק מוריי מצא את פתק ההתאבדות שלה בפנקס כיס שחור לצד מעיל הבד המקופל בקפידה מעל קיר סיפון התצפית.

בפתק נכתב:<ref name="rare_TheM"></ref><ref name="real_TheW"></ref>

את גופתה זיהתה אחותה, הלן ברנר.

בהתאם לרצונותיה, היא נשרפה ללא אזכרה, שירות או קבר.

ארוסה, בארי רודס, הפך למהנדס לפני שעבר דרומה. הוא נפטר רווק במלבורן, פלורידה ב-9 באוקטובר 2007. <ref></ref>

== מורשת ==
התצלום של רוברט ווילס{{תמונה להחלפה}}
תצלום גופתה, שצולם על ידי רוברט ווילס, הושווה לתצלום של מלקולם ווילד בראון מהצתתו העצמית של הנזיר הבודהיסטי הווייטנאמי טיק קואנג דוק ששרף את עצמו בחייו, בצומת הכביש סייגון הומה, ב-11 ביוני 1963. בן קוסגרוב מהעיתון טיים תיאר את התמונה כ"עשירה מבחינה טכנית, משכנעת מבחינה ויזואלית ... ממש יפה". קוסגרוב תיארה את גופה כ"נחה, או מנמנמת, ולא...מתה" ונראית כאילו היא "חולמת בהקיץ על המאהב שלה".<ref name="time_'The"></ref><ref name="gawk_Spec"></ref>

אנדי וורהול השתמש בתצלום של ווילס באחד מההדפסים שלו שכותרתו התאבדות (Body Fallen).<ref></ref>

תמונתה שימשה גם על שער האלבום "Surviving You, Always" של להקת "Saccharine Trust" שיצא בשנת 1984 על ידי SST Records.

הקליפ של דייוויד בואי משנת 1993 לסינגל "Jump They Say" כולל שחזור של הדימוי, כאשר הזמר שרוע על גבי מכונית מרוסקת.

עטיפת האלבום "Gilt" משנת 1995 של להקת "Machines of Loving Grace" משתמשת בתמונה צבעונית המשחזרת את התמונה המקורית.

בשער האלבום "Backspacer" משנת 2009 של הלהקה Pearl Jam, מופיע רישום אמן של התצלום האיקוני בפינה הימנית התחתונה.

בשנת 2015 הוזכרה התמונה בתחילת סרטון המוזיקה Bad Blood של טיילור סוויפט. <ref></ref>

==קישורים חיצוניים==
* 

==הערות שוליים==

קטגוריה:ניו יורק: אישים
קטגוריה:מתאבדות אמריקאיות
קטגוריה:מתאבדים אמריקאים
קטגוריה:תצלומי נשים
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-1947
קטגוריה:אמריקאים שנפטרו ב-1947
רכס קינג (קליפורניה)

מפרץ רכס קינג
שפך נהר אל האוקיינוס, ברכס קינג
שושני ים במפרץ רכס קינג
רכס קינג (באנגלית: The King Range) או רכס פסגת קינג (King's Peak Range) הוא רכס הרים, בצפון רכסי החוף של קליפורניה, במחוז המבולדט במדינת קליפורניה שבארצות הברית.  

== גאוגרפיה ==
מרבית משטח הרכס נמצא ב"אזור השימור הלאומי רכס קינג" (King Range National Conservation Area) וב"שטח הבר רכס קינג" (King Range Wilderness Area)בחלק מרכסי החוף הצפוניים, רכס קינג מקביל לחוף האוקיינוס השקט, ומדרונות הרכס התלולים גובלים בחוף הים.

רכס קינג מצוי במפגש של שלושה לוחות טקטוניים — הלוח הפסיפי, הלוח הצפון-אמריקאי ולוח חואן דה פוקה, ולכן פוקדות את אזור הרכס, לעיתים תכופות רעידות אדמה.

הרי הרכס אינם גבוהים, שיא גובהו של הרכס - פסגת קינג מגיעה לגובה של 1,247 מטרים מעל פני הים. ברכס, בגבהים העולים על 1,000 מטרים יורד שלג מספר פעמים בשנה.

=== חי וצומח ===
הרכס מהווה חלק מאזור יערות החוף של צפון קליפורניה, והוא מכוסה יערות (בעיקר אשוח-דאגלס, וסקוויה נאה). 

נהרות ונחלים רבים עוברים בשטח הרכס. באזור המוגן מספר בעלי חיים בסכנת הכחדה, ובהם: אלתית כסופה, אלתית גמלונית, טרוטת עין הקשת, ולילית מנוקדת צפונית.

חיות בר אחרות בשטח המוגן הם: השקנאי החום, עיטם לבן ראש, בז נודד, איילים, שלכים, לוטרות, שועל אפור מצוי ודוב שחור.

== היסטוריה ==
רכס קינג היה ביתם של העמים האינדיאנים מאטול וסינקיון. במאה ה-19 האזור החלה האזור להתפתח מסחרית, ושימש לכריתת עצים,  דיג, חוואות, ובורסקאות.

בין השנים 1936–1937, כאשר נבנה כביש מספר 1 של קליפורניה, בשל הרכס התלול, נבנה הכביש ממזרח לרכס, ואזור הרכס והחוף נשארו לא מפותחים (ועל כן נקרא האזור בשם "החוף האבוד").

ב-1970 קונגרס ארצות הברית הכריז על אזור של 240 קמ"ר של הרכס כשמורת טבע (King Range National Conservation Area), ובשנת 1971 הוכר מסלול הליכה ברכס כ"מסלול הליכה לאומי" (והוא הראשון שהוכר ככזה בארצות הברית).

בשנת 2000 נשיא ארצות הברית ביל קלינטון חתם על החוק הקובע כי אזור החוף והאיים בסמוך לו הם אזור טבע מוגן לאומי בשם "האזור הלאומי חוף קליפורניה" (California Coast National Monument).

בשנת 2006 קונגרס ארצות הברית הכריז על שטח נוסף של 172 קמ"ר שמורת טבע בשם " King Range Wilderness".

==תיירות==
ניתן לנפוש בשמורת הטבע (נדרש אישור לשם כך), וכן בשטח השמורה מספר מסלולי רכיבה אופני הרים.

== קישורים חיצוניים ==

* [https://www.blm.gov/programs/national-conservation-lands/california/king-range-national-conservation-area שמורת הטבע רכס קינג - אתר רשמי]
* [https://www.wilderness.net/NWPS/wildView?WID=687 שטח הבר רכס קינג - אתר רשמי]
* [https://mapcarta.com/23478286 תצלום לוויין של אזור רכס קינג]
* [https://geonames.usgs.gov/apex/f?p=gnispq:3:0::NO::P3_FID:226593 רכס קינג] באתר הסקר הגאולוגי של ארצות הברית
** [https://geonames.usgs.gov/apex/f?p=gnispq:3:0::NO::P3_FID:226592 פסגת קינג] באתר הסקר הגאולוגי של ארצות הברית
* [https://www.backpacker.com/trips/insiders-guide-the-lost-coast-king-range-national-conservation-area-california מידע למטיילים ברכס קינג]
* [http://www.americantrails.org/nationalrecreationtrails/blm/kingrange.html מסלול ההליכה הלאומי רכס קינג]
* [https://www.hikingproject.com/directory/8007151/king-range-national-conservation-area סטטיסטיקות מזג אוויר עבור רכס קינג, ומידע על רמת הקושי של מסלולי ההליכה]

==הערות שוליים==

קינג
יחסי סן מרינו – קוריאה הצפונית

יחסי סן מרינו-קריאה הצפונית הם היחסים הדיפלומטיים שבין הרפובליקה המרוממת של סן מרינו לבין הרפובליקה הדמוקרטית העממית של קוריאה.

== הסכמים דיפלומטיים ==
בין המדינות נחתם הסכם דיפלומטי אחד:

* הסכם בדבר כינון היחסים הדיפלומטיים בין המדינות - 3 במאי 2004

== ייצוג ==

* קוריאה הצפונית אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את קוריאה הצפונית נמצאת ברומא, בירת איטליה.
* סן מרינו אינה מיוצגת בקוריאה הצפונית, הן בדרג השגרירות והן בדרג הקונסולרי.

== הערות שוליים ==
יחסי איטליה–ארגנטינה

יחסי איטליה–ארגנטינה הם יחסי החוץ שבין ארגנטינה לאיטליה. הקשר בין המדינות נחשב לידידותי במיוחד והושפע מאוד מן ההגירה האיטלקית לארגנטינה. שתי המדינות הן חברות ב-G-20.

לאיטליה יש שגרירות בבואנוס איירס וקונסוליות במאר דל פלאטה, קורדובה, באיה בלנקה, לה פלאטה ורוסאריו. לארגנטינה יש שגרירות ברומא וקונסוליה במילאנו.

חברות התעופה אארולינאס ארחנטינס ואליטליה מפעילות קו תעופה ישיר בין המדינות.

== היסטוריה ==
כשארגנטינה הכריזה על עצמאותה מן האימפריה הספרדית, איטליה הייתה עוד מחולקת לנסיכויות שונות. במאי 1836 ממלכת סרדיניה הייתה הישות האיטלקית הראשונה שהחלה לקיים יחסים דיפלומטיים עם ארגנטינה. בשנת 1850 מלך סרדיניה (מי שעתיד לכהן כמלך הראשון של איטליה המאוחדת) ויטוריו אמנואלה השני מינה שגריר לארגנטינה. בשנת 1855 נחתמו הסכמים שחיממו את היחסים. בשנת 1924 הנציגות האיטלקית בבואנוס איירס הפכה לשגרירות. באותה השנה ביקר הנסיך האיטלקי אומברטו השני במדינה.

במהלך מלחמת העולם השנייה ארגנטינה הייתה נייטרלית, בעוד שאיטליה לחמה כחלק ממעצמות הציר. למרות הנייטרליות, שליט ארגנטינה חואן דומינגו פרון תמך בהתלהבות בשליט איטליה הפשיסטית, בניטו מוסוליני. ב-1944, בעקבות לחץ בינלאומי, הכריזה ארגנטינה רשמית מלחמה על מדינות הציר. בשלב זה, איטליה כבר נכנעה לבעלות הברית. מאוחר יותר, ארגנטינה תרמה חיטה לאיטליה שסועת המלחמה.

בתקופת "המלחמה המלוכלכת"- דיכוי שביצע השליט הצבאי בארגנטינה חורחה רפאל וידלה כנגד מתנגדי משטר, נעדרו כשמונה איטלקים. בשנת 2007 נשפטו חמישה קצינים על רצח שלושה מתוך שמונת הנעדרים.

בשנת 1982, בזמן מלחמת פוקלנד, איטליה תמכה באופן דיפלומטי בממלכה המאוחדת, אך הייתה נייטרלית מבחינה צבאית.

== הגירה ==
בשנים 1870–1960, למעלה משני מיליון אזרחים איטלקים היגרו לארגנטינה. רוב האיטלקים עזבו את איטליה בגלל עוני ומלחמות. כיום (2018) כ-25 מיליון ארגנטינאים הם ממוצא איטלקי. הגירה זו השפיעה רבות על השפה והתרבות הארגנטינאית. בארגנטינה יש את הקהילה האיטלקית הגדולה ביותר בעולם לאחר איטליה וברזיל. מהכיוון השני, יש למעלה מ-11,000 איטלקים ממוצא ארגנטינאי.

== כלכלה ==
בשנת 2015 הסחר בין ארגנטינה ואיטליה הסתכם ב-1.9 מיליארד דולר. היצוא העיקרי של ארגנטינה לאיטליה כולל: חיטה, פולי סויה, סרטנים קפואים, אגסים ובשר. הייצוא העיקרי של איטליה לארגנטינה כולל: טורבינות קיטור, מכונות ורפואה. חברות הרכב פיאט, למבורגיני ופרארי מאוד דומיננטיות בארגנטינה.

== ביקורים נשיאותיים ==
=== ביקורי נשיא\ראש ממשלת איטליה בארגנטינה ===
* בטינו קרקסי (1983)
* סנדרו פרטיני (1985)
* אוסקר לואיג'י סקאלפרו (1995)
* קרלו אזליו צ'אמפי (2001)
* רומנו פרודי (2007)
* מתאו רנצי (2016)
* סרג'ו מטרלה (2017)

=== ביקורי נשיא ארגנטינה באיטליה ===
* ארתורו פרונדיסי (1960)
* ארתורו איליה (1965)
* איסבל פרון (1974)
* ראול אלפונסין (1989)
* קרלוס מנם (1997)
* פרננדו דה לה רואה (2001)
* כריסטינה פרננדס דה קירשנר (2009, 2011, 2013, 2014, 2015)
* מאוריסיו מאקרי (2016)

==קישורים חיצוניים==
יחסי סן מרינו – קוריאה הדרומית

יחסי סן מרינו-קריאה הדרומית הם היחסים הדיפלומטיים שבין הרפובליקה המרוממת של סן מרינו לבין הרפובליקה של קוריאה.

== הסכמים דיפלומטיים ==
בין המדינות נחתם הסכם דיפלומטי אחד:

* הסכם בדבר כינון היחסים הדיפלומטיים בין המדינות - 22 באוגוסט 2000

== ייצוג ==

* קוריאה הדרומית אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את קוריאה הדרומית נמצאת ברומא, בירת איטליה.
* סן מרינו מיוצגת בקוריאה הדרומית על ידי קונסוליה כללית שהיא מחזיקה בסיאול, בירת קוריאה הדרומית.

== הערות שוליים ==
פסגת קינג (קליפורניה)

פסגת קינג (באנגלית: King Peak) או פסגת קינגס (Kings Peak) היא הר ברכס קינג במחוז המבולדט, במדינת קליפורניה שבארצות הברית.

הפסגה, שגובהה 1,247 מטרים מעל פני הים, מתנשאת לגובה של 892 מטרים מעל סביבתה.

הפסגה היא הגבוהה בהרי רכס קינג, והגבוהה בהרי החוף האבוד.

==היסטוריה==
הפיסגה קרויה על שם קפטן קינג מצבא ארצות הברית.

==קישורים חיצוניים==
* [https://geonames.usgs.gov/apex/f?p=gnispq:3:0::NO::P3_FID:226592 פסגת קינג] באתר הסקר הגאולוגי של ארצות הברית
** [https://geonames.usgs.gov/apex/f?p=gnispq:3:0::NO::P3_FID:226593 רכס קינג] באתר הסקר הגאולוגי של ארצות הברית
* [http://www.peakbagger.com/peak.aspx?pid פסגת קינג] באתר peakbagger
* [https://www.summitpost.org/king-s-peak/150518 פסגת קינג] באתר summitpost
* [https://web.archive.org/web/20180521110010/http://v1.hikinghumboldt.com/2016/06/king-peak/ פסגת קינג] באתר "מסלולי הליכה במחוז האמבולדט"
* [https://www.alltrails.com/trail/us/california/king-peak-trail מסלול ההליכה אל פסגת קינג]
* [http://www.stavislost.com/hikes/trail/king-peak-via-lightning-trail תצלומי מסלול ההליכה אל פסגת קינג]
* [https://mapcarta.com/23478286 תצלום לוויין של אזור פסגת קינג]
* [https://www.blm.gov/programs/national-conservation-lands/california/king-range-national-conservation-area שמורת הטבע רכס קינג - אתר רשמי]
* [https://www.wilderness.net/NWPS/wildView?WID=687 שטח הטבע הבראשיתי רכס קינג - אתר רשמי]

==הערות שוליים==

קינג
יחסי מולדובה – סן מרינו

יחסי מולדובה–סן מרינו הם היחסים הדיפלומטיים שבין רפובליקת מולדובה לבין הרפובליקה המרוממת של סן מרינו.
== הסכמים דיפלומטיים ==
בין המדינות נחתמו שני הסכמים דיפלומטיים:

* הסכם בדבר ביטול דרישות הוויזה - 29 ביוני 2004
* הסכם בדבר כינון היחסים הדיפלומטיים בין המדינות - 28 בספטמבר 2004

== יחסים כלכליים ==

* בשנת 2016, שווי הסחורה שיוצאה מסן מרינו למולדובה הגיעה לסך 512 אלף דולר אמריקאי והיא כללה תרופות ומכונות שטיפה. באותה שנה, מולדובה לא ייצאה לסן מרינו אף סחורה.

== ייצוג ==

* סן מרינו אינה מיוצגת במולדובה, הן בדרג השגרירות והן בדרג הקונסולרי.
* מולדובה אינה מיוצגת בסן מרינו, הן בדרג השגרירות והן בדרג הקונסולרי.

== הערות שוליים ==
יחסי לטביה – סן מרינו

סגנית יו"ר ה[[סאימה (הפרלמנט הלטבי) זנדה קלניניה-לוקשביצה (מימין) נפגשת עם שגרירת סן מרינו סילביה מרקטי, 2023]]
יחסי לטביה–סן מרינו הם היחסים הדיפלומטיים שבין רפובליקת לטביה לבין הרפובליקה המרוממת של סן מרינו.

== הסכמים דיפלומטיים ==
בין המדינות נחתמו שני הסכמים דיפלומטיים:
* הסכם בדבר כינון היחסים הדיפלומטיים בין המדינות - 27 בינואר 2000
* הסכם בדבר ביטול דרישות הוויזה - 29 בינואר 2004

== יחסים כלכליים ==
* בשנת 2016, שווי הסחורה שיוצאה מסן מרינו ללטביה הגיעה לסך 120 אלף דולר אמריקאי והיא כללה בגדי פרווה, בגדים לגברים ולנשים, מכונות שטיפה וכביסה ועוד. באותה שנה, שווי הסחורה שיוצאה מלטביה לסן מרינו הגיעה לסך 24.1 אלף דולר אמריקאי והיא כללה מכונות לעיבוד מתכת ועוד.
* בשנת 2015, שווי הסחורה שיוצאה מסן מרינו ללטביה הגיעה לסך 88.6 אלף דולר אמריקאי והיא כללה מכונות שטיפה, כביסה, גזעים ועוד. באותה שנה, שווי הסחורה שיוצאה מלטביה לסן מרינו הגיעה לסך 2.53 אלף דולר אמריקאי והיא כללה ציוד ספורט בלבד.

== ייצוג ==
* לטביה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את לטביה נמצאת ברומא, בירת איטליה.
* סן מרינו אינה מיוצגת בלטביה, הן בדרג השגרירות והן בדרג הקונסולרי.

==קישורים חיצוניים==

== הערות שוליים ==
פסגת קינג (יוקון)

פסגת קינג (באנגלית: King Peak) או הר קינג (Mount King) הוא הר הממוקם בטריטוריית יוקון שבקנדה. 

הפסגה, שגובהה 5,173 מטרים מעל פני הים, והמתנשאת לגובה של 1,073 מטרים מעל סביבתה.

הפסגה היא ההר הרביעי בגובהו בקנדה, והפסגה התשיעית בגובהה בצפון אמריקה. 

פסגת קינג ממוקמת בסמוך להר לוגן (ההר הגבוה בקנדה), ממערב לו.

== היסטוריה ==
===הטיפוס על ההר===

הראשונים שניסו לטיפס על ההר היו סטודנטים מאוניברסיטת אלסקה: קית' הארט (Keith Hart), ראסל אלסטון פייג' (Russell Alston Paige), אלטון תאייר (Elton Thayer), וביל אטווד (Bill Atwood). הקבוצה טיפסה על קרחון אוגילווי, שם הוצנחה להם אספקה לצורך העלייה לפיסגה. הקבוצה חיכתה בראש הקרחון יומיים על מנת שהסערה תשכח ולאחר מכן קית' הארט ואלטון תאייר עלו לפסגת ההר, והגיעו לפסגה ב-6 ביוני 1952.

הניסיונות הבאים להגיע לפסגת ההר בוצעו על ידי קבוצה אמריקאית שהעפילה לפסגת ההר פעמיים בשנת 1952 לאחר שני ניסיונות כושלים ב-20 וב-21 ביוני, הצליחו פיט שונינג (Pete Schoening) וגיסון ריינולדס (Gibson Reynolds) לטפס על המצוק שעצר אותם, והם הגיעו לפסגה ב-23 ביולי (ההעפלה השנייה לפסגה).  למחרת חזר שונינג לפסגה יחד עם דיק מקגוון (Dick McGowan) וביל ניידורף (Bill Niendorff) (ההעפלה השלישית לפסגה).

==לקריאה נוספת==

<div class="mw-content-ltr">• Jim Kjeldsen, [https://books.google.co.il/books?id=r75aa2hmC3cC&pg=PA66&lpg=PA66&dq=King+Peak+(Yukon)&source=bl&ots=m1xSIE7_8K&sig=pL-KYxJKy1-OjBeyZ91k4F_K5W0&hl=en&sa=X&ved=0ahUKEwjNndv0lZXbAhWGJlAKHfs0Cw44FBDoAQgkMAA#v=onepage&q=King%20Peak%20(Yukon)&f=false The Mountaineers: A History], PP 66</div>
<div class="mw-content-ltr">• Peter K. Schoening, King Peak Yukon Expedition 1952, Alaska 2002</div>

== קישורים חיצוניים ==

* [https://bivouac.com//MtnPg.asp?MtnId=235 פסגת קינג] באתר אנציקלופדיית ההרים הקנדית
* [http://www.peakbagger.com/peak.aspx?pid=538 פסגת קינג] באתר peakbagger
* [https://web.archive.org/web/20180505210312/https://peakware.com/peaks.php?pk=2853 פסגת קינג] באתר peakware
* [https://mapcarta.com/24330396 תצלום לוויין של פסגת קינג]
* [http://www.climb.mountains.com/Photo_Gallery_files/NA_Collection_files/King.shtml תצלום של פסגת קינג]
* [https://www.yr.no/place/Canada/Yukon/King_Peak/ מזג אוויר עדכני עבור פסגת קינג]
** [https://www.yr.no/place/Canada/Yukon/King_Peak/statistics.html סטטיסטיקות מזג אוויר עבור פסגת קינג]
** [https://www.mountain-forecast.com/peaks/King-Peak תחזית מזג אוויר עדכנית של פסגת קינג - לפי גבהים]

==הערות שוליים==

קינג
יחסי לוקסמבורג – סן מרינו

יחסי לוקסמבורג–סן מרינו הם היחסים הדיפלומטיים הרשמיים שבין הדוכסות הגדולה של לוקסמבורג לבין הרפובליקה המרוממת של סן מרינו.

== ייצוג ==
* סן מרינו אינה מיוצגת בלוקסמבורג בשום דרג, הן בדרג השגרירות והן בדרג הקונסולרי. לסן מרינו אין שגרירות מייצגת בלוקסמבורג אלא שגריר לא-תושב שהתמנה בשנת 2007.
* לוקסמבורג אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת שלה היא זו שנמצאת ברומא, בירת איטליה.

== אמנות והסכמים ==
בין לוקסמבורג לסן מרינו נחתמו 7 הסכמים ואמנות:
* הסכם בנוגע לכינון יחסים קונסולריים בין הדוכסות הגדולה של לוקסמבורג לבין הרפובליקה המרוממת של סן מרינו. - 7 בינואר 1958.
* הסכם בנוגע לביטול מס שליחת המכתבים שהיה נהוג אז בשתי המדינות. - 22 בדצמבר 1965.
* הסכם בנוגע להכרה בתעודות הזהות של מדינות הבנלוקס בסן מרינו. - 12 ביוני 1969.
* הסכם לכינון יחסים דיפלומטיים רשמיים ומלאים בין הדוכסות הגדולה של לוקסמבורג לבין הרפובליקה המרוממת של סן מרינו. - 26 בספטמבר 2000.
* הסכם בנוגע לחילופי מידע בנושא המיסים בין הדוכסות הגדולה של לוקסמבורג לבין הרפובליקה המרוממת של סן מרינו שכלל בתוכו אמנה למניעת כפל מס. - 27 במרץ 2006.
* הסכם מחודש שכלל בתוכו את ההסכם משנת 2006. 18 בספטמבר 2009.
* הסכם בנוגע לכיבוד המיסים של שתי המדינות. 18 בספטמבר 2009.

== הערות שוליים ==
Chuchel

צ'וצ'ל (באנגלית: Chuchel) הוא משחק הרפתקאות גרפי משנת 2018 אשר פותח על ידי Amanita Design.

== פיתוח ==
המעצב יארומיר פלאצ'י החל לעבוד על המשחק לאחר שסיים את פיתוח המשחק בוטאניקולה (Boranicula) בשנת 2012. פלאצ'י הודיע כי בכוונותיו ליצור קריקטורה אינטראקטיבית עם אנימציה מצחיקה. הוא המציא את הדמות של צ'וצ'ל (במקור מגיע מהמילה שעיר בצ'כית), כאשר החליט לצייר את הדבר הראשון שעלה במוחו.

== משחקיות ==
המשחק מורכב מ-30 שלבים. השחקן שולט בצ'וצ'ל, מפלצת ידידותית שרודפת לאורך כל המשחק אחר דובדבן. מטרת השחקן להצליח לעבור את כל שלבי המשחק ולזכות בדובדבן. חלק ניכר משלבי המשחק בנוי בצורת קווסט, ושלבים אחרים במשחק מהווים פרודיה למשחקים קלאסיים אחרים, מתוכם פק-מן, פלאפי בירד, טטריס, ופולשים מהחלל. במהלך המשחק מתחרים צ'וצ'ל וחיית המחמד שלו, קקל, בהשגת הדובדבן. על אף היריבות ביניהם, קקל תמיד נמצא כדי לעזור לצ'וצ'ל בשעות צרה. בסוף המשחק השניים מצליחים לזכות בדובדבן, וחולקים אותו.

== ביקורות ==
צ'וצ'ל זכה לרוב ביקורות חיוביות מהמבקרים. המשחק אף דורג ב-81% על ידי האתר Metacritic. כמו כן, זכה המשחק בפרס למצוינות באמנות חזותית בפסטיבל המשחקים העצמאיים.

== קישורים חיצוניים ==
* 

== הערות שוליים ==

קטגוריה:משחקי וידאו משנת 2018
קטגוריה:משחקי הרפתקה ממוחשבים
קטגוריה:משחקי הרפתקאות גרפיים מסוג הצבע והקלק
קטגוריה:משחקי אינדי
יחסי אוסטרליה–ניקרגואה

יחסי אוסטרליה–ניקרגואה הם היחסים הדיפלומטיים הרשמיים שבין קהיליית אוסטרליה לבין רפובליקת ניקרגואה.

== סקירה כללית ==
אוסטרליה וניקרגואה משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה.

ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים.

בשתי המדינות קיימות קהילות מהמדינה השנייה. באוסטרליה מתגוררים כ-700 אזרחי ניקרגואה ו-100 אזרחי אוסטרליה מתגוררים בניקרגואה. 3,000 אוסטרלים נכנסים לתוך גבולות ניקרגואה מדי שנה בשנה. לאזרחי ניקרגואה ישנן הטבות רבות במערכת החינוך האוסטרלית בעת רישום אליה - הם זכאים למלגות מיוחדות ולמורים פרטיים שיעזרו.

== ייצוג ==
* ניקרגואה אינה מיוצגת באוסטרליה בדרג השגרירות, השגריר הניקרגואי ביפן אמון גם על אוסטרליה. ניקרגואה מיוצגת באוסטרליה בדרג הקונסולרי באמצעות קונסוליית כבוד שהיא מחזיקה במלבורן שבויקטוריה, העיר השנייה בגודלה במדינה.
* אוסטרליה אינה מיוצגת בניקרגואה בדרג השגרירות, השגריר האוסטרלי במקסיקו אמון גם על ניקרגואה. ניקרגואה מיוצגת באוסטרליה בדרג הקונסולרי באמצעות קונסוליית כבוד שהיא מחזיקה במנגואה, בירת המדינה.

== ביקורים מדרג גבוה ==
=== מאוסטרליה לניקרגואה ===
* ביל היידן, שר החוץ האוסטרלי - ספטמבר 1984
* רובין ארצ'ר, חבר המועצה האוסטרלית לקשרים עם אמריקה הלטינית - ינואר 2016
* ד"ר שרמן סטון, השגריר האוסטרלי לנשים ובנות - יוני 2017

=== מניקרגואה לאוסטרליה ===
* מיגל ד'קווסטו ברוקמן, שר החוץ הניקרגואי - דצמבר 1985

== קישורים חיצוניים ==
[http://dfat.gov.au/geo/nicaragua/Pages/country-brief.aspx Nicaragua country brief], מחלקת החוץ והסחר של הקהילייה של אוסטרליה

== הערות שוליים ==
גרגורי סרפר

גרגורי סרפר (ברוסית: Григорий Серпер) (נולד ב-14 בספטמבר 1969 בטשקנט אז בברית המועצות כיום באוזבקיסטן) הוא שחמטאי עבר יהודי-אמריקאי בדרגת רב-אמן.

==קורות חיים==
גרגורי סרפר נולד בטשקנט, אז בברית המועצות כיום באוזבקיסטן. הוא למד לשחק שחמט אצל סבו בגיל שש. בשנת 1985 הוא התחיל להתאמן בבית הספר לשחמט של מיכאל בוטביניק. לאחר התפרקות ברית המועצות הוא היה חבר נבחרת אוזבקיסטן בשחמט. בשנת 1987 באליפות העולם לנוער עד גיל 20 הוא סיים במקום השלישי (אחרי וישוואנתן אנאנד ווסילי איוונצ'וק).

בשנת 1987 באליפות העולם לנוער עד גיל 20 הוא היה שלישי (אחרי בוריס גלפנד ווסילי איוונצ'וק). בשנת 1989 הוא ניצח באליפות אירופה לנוער עד גיל 20.

בשנת 1996 סרפר עבר לארצות הברית. בשנת 1999 סרפר ניצח בתחרות בינלאומית בלאס ווגאס. באותה השנה, בגמר ארצות הברית הפתוחה בשחמט הוא הפסיד לבוריס גולקו.

בשנת 2004 ניצח סרפר באליפות ארצות הברית בשחמט. בשנת 2007 הוא היה שלישי בתחרות בלאס וגאס.

סרפר הפסיק להשתתף בתחרויות בשנת 2008 ועבר לאימון.

==קבלת דרגות בינלאומיות==
* 1988 - אמן בינלאומי.
* 1992 - רב-אמן.

== גרגורי סרפר באולימפיאדת השחמט ==
בשנים 1992–1994 השתתף סרפר ב-2 אולימפיאדת שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1992||2 || אוזבקיסטן || 2540||8.5 מ-13||6+ 5= 2-||65.4|| 2 קבוצתי, 12 אישי
|-
| 1994||3 || אוזבקיסטן || 2575||6.5 מ-11||3+ 7= 1-||59.1|| 23 קבוצתי, 32 אישי
|}

==קישורים חיצוניים==

==הערות שוליים==

קטגוריה:שחמטאים יהודים אמריקאים
קטגוריה:רבי-אמנים יהודים
קטגוריה:ספורטאים יהודים אוזבקים
קטגוריה:שחמטאים אוזבקים
קטגוריה:מהגרים מאוזבקיסטן
קטגוריה:יהודים שהיגרו מברית המועצות לארצות הברית
קטגוריה:מאמני שחמט יהודים
קטגוריה:אמריקאים שנולדו ב-1969
אמבר רוז ריווה

אמבר רוז ריווה (באנגלית: Amber Rose Revah; נולדה ב-24 ביוני 1986) היא שחקנית בריטית-יהודייה. היא ידועה בעיקר מהופעותיה בתפקיד חאלה חוסיין, בתו של סדאם, בסדרה "בית סדאם" של רשת BBC / HBO, ובתפקיד מריה מגדלנה בסדרה "The Bible", ובסרט "בן האלוהים". בהמשך שיחקה בסרט "מפריז באהבה" (2010), ובסרט "Aazaan" (2011). בשנת 2017 החלה לשחק בתפקיד דינה מדאני בסדרה של נטפליקס "המעניש".

==ביוגרפיה==
ריווה נולדה בלונדון שבאנגליה. אמה היא ממוצא יהודי פולני ואביה הוא ממוצא קנייתי-הודי. במקור הורי אמה גורשו מקרקוב בתקופת המלחמה ובסופו של דבר התיישבו בממלכה המאוחדת. יש לה אחות שעובדת בבית החולים "גרייט אורמונד סטריט" שבלונדון. ואח שמתגורר בשווייץ ועובד כמדריך סקי.

ריווה החלה לשחק בגיל 17 כשלמדה באוניברסיטת ברונל. היא הצטרפה ללהקת הצעירים של RADA ולקחה לעצמה סוכן. ב-2011 כיכבה ריווה בסרט הדרמה הבריטי "Everywhere and Nowher", שם הכירה את השחקן ניט מוהן, הארוס שלה לעתיד. ב-2013 גילמה את וידיה קאהן, צעירה פקיסטנית, במיני-סדרה של ה-BBC "מה שנשאר" לצדם של דייוויד תרלפול וראסל טובי.

בשנים 2017–2019 שיחקה בתפקיד מרכזי בסדרה "המעניש" מבית נטפליקס, בתור דינה מדני.

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2007
| העולם שבסתר
| dir="ltr" | The World Unseen
| בגום
|
|-
| 2008
|
| dir="ltr" | I Can't Think Straight
| יסמין
|
|-
| 2009
| אגורא
| dir="ltr" | Agora
| סידוניה
|
|-
| 2010
| מפריז באהבה
| dir="ltr" | From Paris with Love
| ניקול
|
|-
| rowspan="3" | 2011
| הכפיל של השטן
| dir="ltr" | The Devil's Double
| כלה
|
|-
|
| dir="ltr" | Everywhere and Nowhere
| יסמין
|
|-
|
| dir="ltr" | Aazaan
| סופיה
|
|-
| 2014
| בן האלוהים
| dir="ltr" | Son of God
| מריה מגדלנה
|
|-
| 2016
|
| dir="ltr" | London Life
| אניטה
|
|-
| TBA
|
| dir="ltr" | The Trouble with Jessica
| הלן
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2008
| בית סדאם
| dir="ltr" | House of Saddam
| חאלה חוסיין, בתו של סדאם
| מיני-סדרה
|-
| 2011
| בורג'יה
| dir="ltr" | Borgia
| מעכה בת תלמי
| סדרת טלוויזיה (3 פרקים)
|-
| 2012
| התעלומה של אדווין דרוד
| dir="ltr" | The Mystery of Edwin Drood
| הלנה לנדלס
| מיני-סדרה
|-
| rowspan="2" | 2013
|
| dir="ltr" | The Bible
| מריה מגדלנה
| סרט טלוויזיה
|-
| מה שנשאר
| dir="ltr" | What Remains
| וידיה קהאן
| מיני-סדרה
|-
| 2014
|
| dir="ltr" | Women of the Bible
| מריה מגדלנה
| סרט טלוויזיה
|-
| rowspan="2" | 2015
| המלחמה של פויל
| dir="ltr" | Foyle's War
| לאה פישר
| בפרק "Trespass"
|-
| עדות אילמת
| dir="ltr" | Silent Witness
| יסמין דושי
| בפרק "Squaring the Circle"
|-
| 2015–2016
|שמש הודית
| dir="ltr" | Indian Summers
| לינה פרסאד
| 14 פרקים
|-
| 2016
| רציחות במידסומר
| dir="ltr" | Midsomer Murders
| ג'סיקה מיירסקוף
| בפרק "Harvest of Souls"
|-
| 2017
| עיר הברקת
| dir="ltr" | Emerald City
| מירנדה
| סדרת טלוויזיה (4 פרקים)
|-
| 2017–2019 
| המעניש
| dir="ltr" | The Punisher
| דינה מדני
| סדרת טלוויזיה
|-
| rowspan="2" |2022
| הפריפריאל
| dir="ltr" | The Peripheral
| גרייס
| 2 פרקים
|-
|
| dir="ltr" | Last Light
| מיקה בקהאש
| מיני-סדרה
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה יהודיות בריטיות
קטגוריה:בריטים ממוצא יהודי-פולני
קטגוריה:אנגלים ממוצא הודי
קטגוריה:בריטיות שנולדו ב-1986
קטגוריה:בריטים שנולדו ב-1986
ויטלי גולוד

ויטלי גולוד (ברוסית: Виталий Голод) (נולד ב-23 ביוני 1971 בלבוב, אז בברית המועצות כיום באוקראינה) הוא שחמטאי אוקראיני-ישראלי בדרגת רב-אמן.

נכון לנובמבר 2021, מדורג במקום ה-16 בישראל לפי מד כושר.

==ביוגרפיה==
ויטלי גולוד נולד בלבוב. בשנת 1991 הוא זכה באליפות האחרונה של אוקראינה הסובייטית. בשנת 1995 הוא עלה לישראל עם אשתו, התמקמו בבאר שבע ונולדו להם 2 בנות. 

בשנת 1993 הוא ניצח בתחרות שנערכה בברטיסלבה.
בשנת 2004 הוא זכה במקום השני באליפות ישראל. בשנת 2010 הוא זכה באליפות ישראל בשחמט.

בשנת 2010 הוא אימן את נבחרת הנשים של ישראל באולימפיאדת השחמט. הוא מאמן במסגרת אטיוד - העמותה לקידום ענף השחמט בגוש דן.
במכביה ב-2013 הוא סיים במקום השני (ניצח בוריס אברוך).

==קישורים חיצוניים==

* [http://grandcoach.com/ru/coach/interview/3/ ריאיון עם ויטלי גולוד] 
* [https://www.youtube.com/@VitalyonG/streams ויטלי גולוד] באתר יוטיוב

קטגוריה:שחמטאים יהודים אוקראינים
קטגוריה:רבי-אמנים ישראלים
קטגוריה:אלופי ישראל בשחמט
קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:ישראלים שנולדו ב-1971
פיג'ו סוג 1525

פיג'ו סוג 1525 (בצרפתית: Peugeot Type 1525) היא משאית מתוצרת יצרנית הרכב הצרפתית פיג'ו אשר יוצרה בין השנים 1917–1920.

דגמי "פיג'ו סוג 1525" השתתפו במלחמת העולם הראשונה.

סך הכול יוצרו 4,084 יחידות.
==מאפיינים==
* הגה - בצד ימין
* דגם "פיג'ו סוג 1525" השתתף בסרט טלוויזיה בשנת 2014 "Marie Curie, une femme sur le front"
== תמונות ==
<gallery mode="packed" heights="120">
קובץ:1917-1920 Peugeot Type 1525 photo 2.JPG | "פיג'ו סוג 1525"
קובץ:Paris - Retromobile 2014 - Peugeot type 1525 - 1917 - 004.jpg | "פיג'ו סוג 1525"
קובץ:Paris - Retromobile 2014 - Peugeot type 1525 - 1917 - 001.jpg | "פיג'ו סוג 1525"
קובץ:Paris - Retromobile 2014 - Peugeot type 1525 - 1917 - 002.jpg | "פיג'ו סוג 1525"
קובץ:Paris - Retromobile 2014 - Peugeot type 1525 - 1917 - 005.jpg | "פיג'ו סוג 1525"
</gallery>

==ראו גם==
* פיג'ו
* פיג'ו סוג 27
* פיג'ו קוואדרילט
==קישורים חיצוניים==

* 

==הערות שוליים==

קטגוריה:משאיות
קטגוריה:דגמי מכוניות שהושקו ב-1917
קטגוריה:מכוניות צרפתיות
1525
קטגוריה:כלי רכב צבאיים
נכון לעכשיו

נכון לעכשיו היא תוכנית רדיו ששודרה בגלי צה"ל בשנות ה-80 וה-90, ועסקה בענייני אקטואליה, והמשיכה גם בשנים לאחר מכן תחת השם "נכון להבוקר"

התוכנית החלה להיות משודרת בשנת 1981 כתוכנית אקטואליה יומית המשודרת בשעות הבוקר. מגישה הראשון היה יצחק בן-נר, ובמשך 11 שנים הגיש אותה רפי רשף. מגישים נוספים של התוכנית היו קובי מידן ואברי גלעד, שהחלו לשדר יחדיו את התוכנית לאחר עזיבתו של רשף.

בשנת 1988 לאחר שברח האסיר הרצל אביטן מן הכלא, הוא התקשר למערכת התוכנית בדרישה לשוחח עם רפי רשף. אביטן הועלה לשידור, והציג תנאים לפיהם יסגיר את עצמו. לבניין גלי צה"ל נשלחו ניידות משטרה, למקרה שאביטן יתקרב לבניין התחנה.

בשנת 1986 שולבה בתוכנית גם פינה מוזיקלית, "תו השעה", בהגשתם של דובי לנץ ודני קרפל (מאוחר יותר הנחה אותה גם יואב קוטנר), בה היה על המאזינים לזהות שיר על פי שני תווים בלבד. על כל טעות של מאזין שעולה לשידור, עלה סכום הפרס.<ref>ידיעה הכוללת אזכור גם לפינה תו השעה – .</ref>

פינה נוספת בתוכנית הייתה "איש המסתורין", בה על המאזינים הוטל לזהות אישיות, בעזרת רמזים שניתנו.

אות הפתיחה של התוכנית הוא "pra vose" של ההרכב "Seawind".

באזור שנות ה-2000 (בערך) שונה שם התכנית ל"נכון להבוקר", והוגשה על ידי ניב רסקין. התכנית שודרה כל יום בשעה 8 בבוקר. מגיש התכנית הקבוע בימים ראשון עד רביעי היה ישי שנרב ובימי חמישי אילנה דיין. בימי שלישי (לרוב) מוגשת פינה ללימודי ערבית.

ימים ספורים לאחר עזיבת רזי ברקאי את תחנת גלי צהל, הודיע גם ישי שנרב בכוונתו לעזוב את התחנה. בחודש מאי 2022 עלתה תוכנית חדשה, בהגשת ספי עובדיה וטלי מורנו (החל מחודש יוני הוחלפה מורנו ביניר קוזין), אשר תחליף את התוכניות "מה בוער" ו"נכון להבוקר", ובכך להביא לסופה של 2 הרצועות הוותיקות.

==הערות שוליים==

קטגוריה:תוכניות רדיו בגלי צה"ל
תחרות העל גרנקה קלאסיק

תחרות העל גרנקה קלאסיק היא תחרות על בשחמט שנערכת בגרמניה מדי שנה החל מ-2013.

תחילה היא נערכה בבאדן-באדן והחל משנת 2017 גם בקרלסרוהה. בנוסף לתחרות הראשית, נערכת גם תחרות משנית.

התחרות מתקיימת בשיטת ליגה הכוללת מפגש כפול בין השחמטאים. בעקבות מגפת הקורונה בשנת 2020 ו-2021 התחרות לא נערכה.

==תוצאות==
{|class="wikitable centre alternance" style="text-align:right;"
|-
!שנה
|width=120|מועדים
!קטגוריה
!משתתפים
|width=150 style="background:gold;" |מקום ראשון
|width=150 style="background:silver;"|מקום שני
|width=150 style="background:#cc9966;"|מקום שלישי
|-
|2013
|7–17 בפברואר
|19
|6
| וישוואנתן אנאנד
| פביאנו קרואנה
| גאורג מאייר
|-
|2014
|6–12 בספטמבר
|15
|8
| ארקדי ניידיץ'
| דוד ברמידזה
| דניאל פרידמן
|-
|2015
|2–9 בפברואר
|20
|8
| מגנוס קרלסן
| ארקדי ניידיץ'
| מייקל אדמס
|-
|2017
|15–22 באפריל
|20
|8
| לבון ארוניאן
| פביאנו קרואנה
| מגנוס קרלסן
|-
|2018
|31 במרץ–9 באפריל
|20
|10
| פביאנו קרואנה
| מגנוס קרלסן
| מקסים ושייה-לגראב ניקיטה ויטיוגוב
|-
|2019
|20–29 באפריל
|19
|10
| מגנוס קרלסן
| פביאנו קרואנה
| ארקדי ניידיץ׳
|-
|}

==קישורים חיצוניים==

* 

קטגוריה:תחרויות העל בשחמט
קטגוריה:תחרויות שחמט בגרמניה
כביש 716

כביש 716 הוא כביש אורך בצפון ישראל העובר בעמק יזרעאל, מזרחית לעפולה. אורכו 13 ק"מ והוא מחבר בין צומת יששכר (במפגש עם כביש 71) לצומת נאעורה (במפגש עם כביש 65).

==תוואי הכביש==
הכביש מתחיל בצומת יששכר במפגש עם כביש 71 ליד עין חרוד. הוא ממשיך לכיוון הר תבור והוא חולף ליד נאעורה וטמרה ומגיע בסוף לכביש 65 בצומת נאעורה.

==צמתים לאורך הכביש==
הטבלה הבאה מציגה את הצמתים שלאורך הכביש מדרום לצפון.
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 716 מדרום לצפון
|-
| align="center" | 0
| align="center" | צומת יששכר
| align="center" align="center" | קיבוץ עין חרוד איחוד
| align="center" | 
|-
|1
|כניסה לעין חרוד איחוד
|
|עין חרוד איחוד
|כביש פנימי
|-
| align="center" | 3
| align="center" | צומת מולדת
| align="center" | 25x25 פיקסלים
| align="center" | ליד רמת צבי
| align="center" | 
|-
| align="center" | 6.6
| align="center" | צומת ללא שם
| align="center" align="center" | נאעורה
| align="center" | כניסה לנאעורה
|-
| align="center" | 7.7
| align="center" | צומת ללא שם
| align="center" align="center" | נאעורה
| align="center" | כניסה לנאעורה
|-
| align="center" | 9
| align="center" | צומת ללא שם
| align="center" align="center" | טמרה
| align="center" | כניסה לטמרה
|-
| align="center" | 9.7
| align="center" | צומת ללא שם
| align="center align="center" | טמרה
| align="center" | כניסה לטמרה
|-
| align="center" | 13
| align="center" | צומת נאעורה
| align="center" align="center" | ליד דברת
| align="center" | 
|}
== <ref></ref>ראו גם ==
* כבישי ישראל
==קישורים חיצוניים==
* עמק יזרעאל
* [https://www.youtube.com/watch?v=_5FD2qhnfPg נסיעה מצולמת בכביש 716]

== הערות שוליים ==

קטגוריה:ישראל: כבישים
קטגוריה:עמק יזרעאל
קטגוריה:עין חרוד
קטגוריה:טמרה
דודג' אומני 024

דודג' אומני 024
דודג' אומני 024 (באנגלית: Dodge Omni 024) היא מכונית קופה בתצורת 3 דלתות הצ'בק, אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1979–1982.
==דגמים==
* 1.7
* 1.7L
* 2.2
* 2.2L

==מאפיינים==
* 4/5 מושבים
* מנוע הנעה קדמית
* מנוע קירור מים
* מנוע רוחבי
* תאוצה בין 0-100 קמ"ש היא 15.5 שניות (דגם 1,716 סמ"ק)
* תאוצה בין 0-100 קמ"ש היא 12.8 שניות (דגם 2,213 סמ"ק)
* דגמי הרכב הופיעו בסדרות טלוויזיה ובסרטים

==ראו גם==
* קרייזלר
* דודג'
* דודג' Beauty Winner
* דודג' 330
* דודג' 400
* דודג' 880
* דודג' Aries
* דודג' אספן
* דודג' אומני

==קישורים חיצוניים==

* 

==הערות שוליים==

קטגוריה:מכוניות קופה
קטגוריה:דגמי מכוניות שהושקו ב-1979
אומני 24
קטגוריה:מכוניות אמריקאיות
מריה תרזה, ארכידוכסית אוסטריה-אסטה (1817–1886)

מריה תרזה, ארכידוכסית אוסטריה-אסטה (בגרמנית: Maria Theresia von Österreich-Este; 14 ביולי 1817 – 25 במרץ 1886), הייתה בתו של פרנץ הרביעי, דוכס מודנה, ואשתו של אנרי, רוזן שאמבור.

== ביוגרפיה ==
מריה תרזה נולדה ב-14 ביולי 1817 במודנה, לפרנץ הרביעי, דוכס מודנה ולמריה ביאטריצ'ה, נסיכת סבויה בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה.

ב-16 בנובמבר 1846 התחתנה מריה תרזה עם אנרי, רוזן שאמבור, נכדו של שארל העשירי, מלך צרפת, אך לא נולדו לה ילדים ממנו.

לאחר מותו של לואי פיליפ, מלך הצרפתים שהודח במהפכת אביב העמים בשנת 1848, נותרו שני טוענים לכתר "מלך צרפת". בעלה "אנרי החמישי", ונכדו של לואי פיליפ, פיליפ, רוזן פריז. לאחר נפילת הקיסרות השנייה בשנת 1870 הציעה האספה הלאומית את הכתר לאנרי, ומכיוון שהוא היה חסר ילדים, סוכם בין המלוכנים כי כתרו יעבור לאחר מותו אל רוזן פריז, נציג בית אורליאן, וכך תיפתר המחלוקת בין שני בתי המלוכה המתחרים. אך להפתעת המלוכנים סירב אנרי לקבל את המלוכה אלא אם כן תזנח צרפת את דגל הטריקולור, ותחליפו בדגלה של צרפת שלפני המהפכה. תנאי זה לא התקבל על דעת האספה הלאומית, וסוכם על הקמת הרפובליקה הצרפתית השלישית כרפובליקה זמנית עד למותו של אנרי, שאז יוכל הרוזן מפריז לקבל את המלוכה, מבלי להעלות תנאים מסוג זה. אך לאחר מותו בשנת 1883, הייתה כבר הרפובליקה מבוססת, והעם סירב להחליפה במלוכה.

בשנת 1883 מת אנרי במעונו שבפרוהסדורף ללא ילדים, וכל נחלותיו עברו לאחיינו רוברטו הראשון, דוכס פארמה. לאחר מותו מריה תרזה ומיעוט מתומכיו הכירו בחואן, רוזן מונטיסון כטוען לכתר של ממלכת צרפת וכראש בית בורבון, וב-25 במרץ 1886 מתה מריה תרזה בגרץ.

== אילן יוחסין ==

== קישורים חיצוניים ==

קטגוריה:בית הבסבורג
קטגוריה:בית אוסטריה-אסטה
קטגוריה:ילידות 1817
קטגוריה:נפטרות ב-1886
אדלגונדה, נסיכת בוואריה

אדלגונדה, נסיכת בוואריה (בגרמנית: Adelgunde von Bayern; 19 במרץ 1823 – 28 באוקטובר 1914), הייתה בתו של לודוויג הראשון, מלך בוואריה, ואשתו של פרנץ החמישי, דוכס מודנה.

==ביוגרפיה==
אדלגונדה נולדה ב-19 במרץ 1823 בווירצבורג, שהשתייכה לממלכת בוואריה, ללודוויג הראשון מלך בוואריה ולתרזה, נסיכת סקסוניה-הילדבורגהאוזן, והייתה אחותם הצעירה של מקסימיליאן השני, מלך בוואריה ואותון, מלך יוון.

ב-30 במרץ 1842 התחתנה אדלגונדה עם פרנץ, ארכידוכס אוסטריה-מודנה, אולם נולדה להם רק בת אחת בשנת 1848 - אנה ביאטריקס, ארכידוכסית אוסטריה-אסטה, והיא מתה בגיל שנה.

בשנת 1846 מת חמיה פרנץ הרביעי, דוכס מודנה, ובעלה פרנץ עלה לשלטון במקומו. בשנת 1847 מתה מארי לואיז, דוכסית פארמה, ופרנץ ירש ממנה את אזור גואסטלה. במהלך מהפכות אביב העמים בשנת 1848, נאלצו פרנץ ואדלגונדה לברוח מהדוכסות, והם חזרו אליה רק שנה לאחר מכן בסיוע אוסטרי.

בשנת 1859 פלשו צבאות צרפת וסרדיניה לדוכסות, כחלק ממלחמת אוסטריה-סרדיניה, ופרנץ ואדלגונדה ברחו בעקבות זאת לווינה. ב-18 במרץ 1860 הודיע ויטוריו אמנואלה השני, מלך סרדיניה, על צירוף דוכסות מודנה לממלכת סרדיניה, כחלק מאיחוד איטליה.

לאחר הדחתם מהשלטון חיו הזוג בעיקר באוסטריה, אולם מדי פעם היו שוהים באחוזתם בבוואריה. בשנת 1875 מת פרנץ בווינה, והוריש את תאריו ונחלותיו לדודנו פרנץ פרדיננד, ארכידוכס אוסטריה. אדלגונדה המשיכה לחיות שנים רבות לאחר מותו, וב-28 באוקטובר 1914 מתה במינכן בגיל 91.

== אילן יוחסין ==

==קישורים חיצוניים==

* 

קטגוריה:בית ויטלסבאך
קטגוריה:ילידות 1823
קטגוריה:נפטרות ב-1914